recursal/SuperWikiNEXT-32B huggingface dataset:
Με το όνομα **«Πλάτανος του Παυσανία»** είναι γνωστός ένας υπεραιωνόβιος πλάτανος που βρισκόταν κοντά στο χωριό Τριπόταμα της ορεινής Αχαΐας και ο οποίος αποτελούσε σημαντικό φυσικο-ιστορικό αξιοθέατο και μνημείο της περιοχής. Το ύψος του ξεπερνούσε τα 40 μέτρα και η περίμετρός του έφτανε τα 8 μέτρα, ενώ φυόταν σε υψόμετρο περίπου 650 μέτρων.

Ο συγκεκριμένος πλάτανος πήρε την ονομασία αυτή, γιατί σύμφωνα με την παράδοση στον ίσκιο του αναπαύθηκε ο περιηγητής και γεωγράφος της αρχαιότητας Παυσανίας όταν επισκέφτηκε την περιοχή της Ψωφίδος. Πολλοί ειδικοί ωστόσο αποκλείουν την εκδοχή αυτή. 

Το 2015 διαπιστώθηκε ότι το δέντρο είχε πλέον ξεραθεί έχοντας προσβληθεί από την ασθένεια του μεταχρωματικού έλκους, μία από τις σημαντικότερες ασθένειες δασικών δέντρων που απαντάται στην Ελλάδα.

Δείτε επίσης
------------

* Παυσανίας
* Ψωφίς
* Τριπόταμα Αχαΐας

Παραπομπές
----------

1. ↑  Φυσικά μνημεία των Καλαβρύτων. kalavrita.gr. Ανακτήθηκε: 28/03/2017.
2. ↑  Ο "θάνατος" του Πλατάνου του Παυσανία. erymanthos.blogspot.gr. Ανακτήθηκε: 28/03/2017.
Ο **Σύνδεσμος Κρίκετ Κύπρου** (αγγλικά: *Cyprus Cricket Association*, **CCA**) είναι οργανισμός διοίκησης του κρίκετ με έδρα την Κύπρο. Είναι μέλος του Ευρωπαϊκού Συμβουλίου Κρίκετ (ECC) και συνδεδεμένο μέλος του Διεθνούς Συμβουλίου Κρίκετ (ICC) από το 1999. Διοργανώνει το πρωτάθλημα κρίκετ της Κύπρου στο οποί μετέχουν 10 ομάδες, μεταξύ των οποίων και μερικές από τις βρετανικές στρατιωτικές βάσεις του Ακρωτηρίου και της Δεκέλειας. Είναι επίσης υπεύθυνος για την οργάνωση και λειτουργία της εθνικής ομάδας κρίκετ ανδρών της Κύπρου.

Το κρίκετ διεξάγεται στην Κύπρο εδώ και πολλά χρόνια, αλλά έχει περιοριστεί κυρίως στις βάσεις του Βρετανικού Στρατού. Το Ευρωπαϊκό Συμβούλιο Κρίκετ, ενόψει της προωθήσεως του κρίκετ σε όλη την Ευρώπη, ενθάρρυνε το κυπριακό κρίκετ να διαμορφώσει το δικό του οργανισμό, το Cyprus Cricket Association, με δική του επιτροπή και κατασταικό. Από το 2003 ο CCA οργανώνει το κρίκετ στο νησί, επεκτείνει το παιχνίδι στις πόλεις, διοργανώνει πρωτάθλημα, ξεκινά την εκμάθηση κρίκετ για νέους στα σχολεία και συντονίζει την εθνική ομάδα με σκοπό τη συμμετοχή της σε ευρωπαϊκούς αγώνες. Το ECC παρέχει στον CCA χρήματα με σκοπό την προώθηση του αθλήματος με την εκμάθηση προπονητών και την αποστολή αυτών σε σχολεία.

Ο Βρετανικός Στρατός βοήθησε τον CCA, παρέχοντάς του πρόσβαση στις εγκαταστάσεις του και συνεισφέροντας με ομάδες στο νεοσύστατο πρωτάθλημα. Στην πραγματικότητα η νικήτρια του πρωταθλήματος του 2005 ήταν μία στρατιωτική ομάδα, η WSBA. Ο καλύτερος παίκτης για τα τελευταία 8 χρόνια, όπως ψηφίστηκε από τους υπαλλήλους της CCA, ήταν ο Γιώργος Ιωάννου.

Παραπομπές
----------

1. ↑  Μάριος Πουλάδος (16 Απριλίου 2015) Κρίκετ στο «Γήπεδο 20ής Ιουλίου» sigmalive.com
2. ↑  «The Home of CricketArchive». Cricketarchive.co.uk. Ανακτήθηκε στις 29 Δεκεμβρίου 2012.
3. ↑  Bjedov, Nemanja (25 Μαρτίου 2007). «Cyprus cricket league enlarged to ten teams as new season nears». *Cyprus Mail*. Αρχειοθετήθηκε από το πρωτότυπο στις September 30, 2007.. Ανακτήθηκε στις 2007-03-28.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cyprus Cricket Association  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Γραφική παράσταση κύματος όπου σημειώνεται το πλάτος του (Ao)
Ως **Πλάτος κύματος** χαρακτηρίζεται η καθ΄ ύψος μέγιστη μετατόπιση ενός σημείου, από το σημείο ισορροπίας του κατά τη διέλευση ενός κύματος. Για παράδειγμα οι ισχυροί άνεμοι δημιουργούν υψηλό κυματισμό είτε στις θάλασσες είτε στις λίμνες. Πλάτος του θαλάσσιου κύματος ονομάζεται το ύψος του όρους ή της κορυφής ή και το βάθος της κοιλίας του (κύματος), μετρούμενα πάντα από την κανονική στάθμη ή μέση κανονική στάθμη.

Συνεπώς όσο μεγαλύτερο πλάτος παρουσιάζει ένα κύμα τόσο μεγαλύτερη ενέργεια μεταφέρει. 
Τα ηχητικά κύματα μεγάλου πλάτους ακούγονται πιo δυνατά από εκείνα με μικρό πλάτος. Αν θεωρηθεί πως ο όρος μετατόπιση σημαίνει απομάκρυνση ενός σημείου του χώρου από την θέση του, ή από την θέση ισορροπίας του, τότε το πλάτος κύματος αποτελεί τη μέγιστη τιμή της μετατόπισης.

Σχετικές έννοιες
----------------

Παρόμοιες έννοιες με το πλάτος κύματος είναι και το πλάτος ταλάντωσης ή το πλάτος ηλεκτρικού σήματος. Τα μεγέθη αυτά έχουν παρόμοιες γραφικές παραστάσεις με τα κύματα στις οποίες το πλάτος σημειώνεται με τον ίδιο τρόπο.

### Πλάτος ταλάντωσης

Πλάτος ταλάντωσης ονομάζεται η μέγιστη απομάκρυνση του σώματος που ταλαντώνεται από το σημείο ισορροπίας του. Εξ αυτού καθίσταται αντιληπτό ότι το πλάτος ταλάντωσης αποτελεί το ήμισυ του μήκους μιας πλήρους διαδρομής μιας ταλάντωσης. Στην περίπτωση ενός ελατηρίου σταθεράς D το οποίο εκτρέπεται από την θέση ισορροπίας του με την επίδραση δύναμης F η μέγιστη απομάκρυνση του θα ισούται με A= F/D. Η απομάκρυνση αυτή αντιστοιχεί στο πλάτος ταλάντωσης του ελατηρίου. Στις περιπτώσεις φθίνουσας ταλάντωσης το πλάτος της ταλάντωσης συνεχώς ελαττώνεται με την πάροδο του χρόνου. Στη περίπτωση αυτή λόγω απώλειας ενέργειας το πλάτος κύματος χαρακτηρίζεται **αποσβεννύμενο πλάτος**. 

### Πλάτος ηλεκτρικού σήματος

Διάγραμμα όπου σημειώνονται οι διάφορες εκφράσεις του πλάτους  
1. Πλάτος κορυφής  
 2. Πλάτος από κορυφή σε κορυφή  
3. Ενεργός τιμή του σήματος  
4. Η περίοδος του σήματος
Το πλάτος ηλεκτρικού σήματος μπορεί να αναφέρεται σε πλάτος τάσης ή πλάτος έντασης. Συνήθως χρησιμοποιείται η έννοια του πλάτους τάσης που και εκφράζει την μέγιστη τιμή που λαμβάνει αυτό το μέγεθος. Στην περίπτωση περιοδικών σημάτων υπάρχουν δύο τρόποι για να εκφραστεί το πλάτος τάσης. Ο πρώτος είναι η τάση κορυφής και αντιστοιχεί στην μέγιστη θετική τιμή του σήματος. Συμβολίζεται με Vo. Ο δεύτερος τρόπος είναι η τάση από κορυφή σε κορυφή (V peak to peak, Vp-p). Αντιστοιχεί στην διαφορά της μέγιστης θετικής τιμής από την ελάχιστη αρνητική και συμβολίζεται με Vp-p. Με το πλάτος της τάσης ενός σήματος είναι συνδεδεμένη η ενεργός τιμή του (Vrms). Η ενεργός τιμή σχετίζεται με την ηλεκτρική ενέργεια που μπορεί να αποδώσει το σήμα. Στην περίπτωση των ημιτονικών σημάτων ισούται με:

{\displaystyle V\_{rms}=V\_{o}/{\sqrt {2}}}

Παραπομπές
----------

1. ↑  Κυκλώματα Συνεχούς και Εναλλασσομένου ρεύματος, Α τάξη ΤΕΕ, ΟΕΔΒ
2. ↑  Η ενεργός τιμή (rms) Αρχειοθετήθηκε 2013-09-11 στο Wayback Machine. (Αγγλικά)

Εξωτερικοί σύνδεσμοι
--------------------

* Πλάτος ακουστικών κυμάτων, εγκυκλοπαίδεια Britannica (Αγγλικά)
Ο **Πλάτων** ήταν βυζαντινός στρατιωτικός και αξιωματούχος, με το αξίωμα του κουροπαλάτη, του 7ου αιώνα. 

Ο Πλάτων αναφέρεται στις πηγές σαν *cura palatii urbis Romae*, *κουροπαλάτης της Ρώμης*, δηλαδή υπεύθυνος για το αυτοκρατορικό παλάτι της Ρώμης που βρισκόταν στον Παλατίνο λόφο. 

Ο Πλάτων ήταν ελληνικής καταγωγής από την Κωνσταντινούπολη ή την Καλαβρία, σύμφωνα με τον επιτάφιο του πρωτύτερα ήταν στρατιωτικός, είχε υπηρετήσει στο Βυζαντινό ναυτικό και έπειτα εγκαταστάθηκε στην Ρώμη. 

Πέθανε το 686 σε ηλικία 66 ετών.Ήταν παντρεμένος με την *Μπλάτα* και απέκτησαν έναν, γνωστό γιο, τον μετέπειτα Πάπα Ιωάννη Ζ΄.

Παραπομπές
----------

1. 1 2 3  Lilie, Ralph-Johannes / Ludwig, Claudia / Zielke, Beate / Pratsch, Thomas, Prosopographie der mittelbyzantinischen Zeit Online, *Platon*
2. ↑  The Victoria Germanicus at Sta. Anastasia , Dr. S. Russell Forbes, σελ. 351
3. ↑  Oratorio dei Quaranta Martiri, Churches of Rome
*Ο Ταρπήιος Βράχος στη σύγχρονη πόλη της Ρώμης.*
Η **Ταρπηία Πέτρα** (λατινικά: *Rupes Tarpeia*) ήταν απόκρημνος βράχος στην νότια κορυφή του Καπιτωλίνου Λόφου, που δέσποζε πάνω από την Αγορά στην Αρχαία Ρώμη. Κατά την περίοδο της Ρωμαϊκής Δημοκρατίας χρησιμοποιήθηκε ως τόπος εκτελέσεων. Δολοφόνοι και προδότες, εφόσον καταδικάζονταν από τους quaestores parricidii, ρίπτονταν από τον γκρεμό. Την ίδια μοίρα είχαν άτομα με πνευματική ή βαριά σωματική αναπηρία, καθώς υπήρχε η αντίληψη πως ήταν καταραμένοι από τους θεούς. Σήμερα η περιοχή εξακολουθεί να θεωρείται επικίνδυνη και είναι περιφραγμένη.

Ιστορικά Στοιχεία
-----------------

Σύμφωνα με τους θρύλους της πρώιμης ρωμαϊκής ιστορίας, όταν ο Τίτος Τάτιος επιτέθηκε κατά της Ρώμης για να εκδικηθεί για την αρπαγή των Σαβίνων γυναικών (8ος αιώνας π.Χ.), η Ταρπηία, μια εστιάδα παρθένα, κόρη του Σπούριου Ταρπήιου, διοικητή του φρουρίου που έστεκε στον Καπιτωλίνο, δωροδοκήθηκε ώστε να προδώσει τους Ρωμαίους, ανοίγοντας τις πύλες του Καπιτωλίου. Σύμφωνα με την αφήγηση του Τίτου Λίβιου, οι Σαβίνοι φορούσαν στο αριστερό τους χέρι βραχιόλια από χρυσό και δαχτυλίδια με πολύτιμες πέτρες. Η Ταρπήια τους ζήτησε ως αμοιβή να της δώσουν *«ό,τι έφεραν στο αριστερό τους χέρι»*. Οι Σαβίνοι τήρησαν το γράμμα της συμφωνίας, όχι όμως και το πνεύμα, καθώς αντί να ανταμείψουν την Ταρπήια με τα κοσμήματά τους, την συνέθλιψαν με τις βαριές ασπίδες τους, τις οποίες επίσης έφεραν στο αριστερό χέρι και την πέταξαν από το βράχο αυτό. 

Γύρω στο 500 π.Χ. ο Λεύκιος Ταρκύνιος ο Υπερήφανος, έβδομος και τελευταίος μυθικός βασιλιάς της Ρώμης, έκανε επίπεδη την κορυφή του βράχου και, αφού απομάκρυνε τα ιερά που είχαν τοποθετήσει εκεί οι Σαβίνοι, έχτισε έναν ναό αφιερωμένο στο Δία. Ο βράχος επιβίωσε αυτής της αναμόρφωσης και χρησιμοποιούταν ακόμη για εκτελέσεις την εποχή του Σύλλα.

Η ρίψη από τον Ταρπηία Πέτρα ήταν, κατά μια έννοια, μια μοίρα χειρότερη από θάνατο, καθώς έφερε το στίγμα της ατίμωσης. Η συνηθισμένη μέθοδος εκτέλεσης στην Αρχαία Ρώμη ήταν ο στραγγαλισμός στο *Tullianum*, γνωστό κι ως Φυλακή του Μαμερτίνου. Η εκτέλεση από το βράχο επιφυλασσόταν μοναχά στους χειρότερους προδότες και εγκληματίες.

Πηγές
-----

* *«Ρώμη»*, από τη σειρά Οδηγοί του Κόσμου, εκδ. Καθημερινή, Dorling Kindersley

Δείτε επίσης
------------

* Αρπαγή των Σαβίνων Γυναικών
* Αρχαία Ρώμη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243195517

 |

 |
Συντεταγμένες: 41°7′9.001″N 25°23′55.000″E﻿ / ﻿41.11916694°N 25.39861111°E﻿ / 41.11916694; 25.39861111

Η **Τσανάκλειος Σχολή** ή **Ελληνική Αστική Σχολή Νέστωρος Τσανακλή** υπήρξε εκπαιδευτήριο και ανοικοδομήθηκε το διάστημα 1906-1907 με δαπάνες του αποδήμου στην Αίγυπτο Κομοτηναίου Νέστορα Τσανακλή. Το κτήριο εγκαινιάστηκε ως Αστική σχολή Αρρένων το 1908. Το διάστημα 1922-1954 στεγαζόταν στο κτίριο η Γενική Διοίκησης Θράκης και το διάστημα 1954-1972 η Νομαρχία Ροδόπης. Αργότερα στεγάστηκε η Πρυτανεία του Δημοκρίτειου Πανεπιστήμιου Θράκης και το κτίριο σήμερα είναι γνωστό και ως η *Παλιά Πρυτανεία*. Σήμερα το κτίριο βρίσκεται υπό ανακαίνιση.

Νέστορας Τσανακλής
------------------

Ο Νέστορας Τσανακλής γεννήθηκε στην Κομοτηνή το 1841 από μικροαστική οικογένεια. Τότε η Κομοτηνή είχε 10-12 χιλιάδες κατοίκους. Δεκαπέντε ετών ο Τσανακλής ξενιτεύεται στην Αίγυπτο όπου γίνεται βιομήχανος με το εμπόριο καπνού και τσιγάρων. Το 1859 φέρνει καπνό και εργάτες από τη Θράκη και ιδρύει το πρώτο εργοστάσιο παραγωγής τσιγάρων στο Σουέζ. Γυρίζει στην Κομοτηνή το 1859. Με δαπάνες του Τσανακλή το διάστημα 1906-1907 ανοικοδομήθηκε η Τσανάκλειος Σχολή και λειτούργησε πρώτη φορά το 1908 με τη μεταφορά της Αστικής Σχολής Αρρένων (Αρρεναγωγείο ή Σχολαρχείον). Το κτήριο κόστισε 10.000 Οθωμανικές χρυσές λίρες και για τη συντήρηση και μισθοδοσία του σχολείου ο Τσανακλής διέθετε κάθε χρόνο 300 χρυσές λίρες.

Παραπομπές
----------

1. ↑  «Τοπική Αρχιτεκτονική». Ιστοσελίδα Δήμου Κομοτηνής.
2. ↑  Βαφειάδη, Νατάσσα (22 Μαρτίου 2014). «Υπογράφεται η σύμβαση για την ανακαίνιση της Τσανακλείου». *Παρατηρητής*.. Ανακτήθηκε στις 14 Μαΐου 2014. [*νεκρός σύνδεσμος*]
3. ↑  *Νέστωρ Τσανακλής: Από την Κομοτηνή στην Αίγυπτο και τον κόσμο όλο* (PDF). Εφημερίδα Παρατηρητής. 2011. σελ. 36. Αρχειοθετήθηκε από το πρωτότυπο (PDF) στις 26 Νοεμβρίου 2013. Ανακτήθηκε στις 14 Μαΐου 2014.
4. ↑  *Νέστωρ Τσανακλής: Από την Κομοτηνή στην Αίγυπτο και τον κόσμο όλο* (PDF). Εφημερίδα Παρατηρητής. 2011. σελ. 33. Αρχειοθετήθηκε από το πρωτότυπο (PDF) στις 26 Νοεμβρίου 2013. Ανακτήθηκε στις 14 Μαΐου 2014.
5. ↑  Ουρανής, Κώστας. «Νέστωρ Τσανακλής: Ένας πρόγονος και ένας πρωτοπόρος». Λεύκωμα Δημοκρίτειου Πανεπιστημίου Θράκης. Αρχειοθετήθηκε από το πρωτότυπο στις 21 Φεβρουαρίου 2009. Ανακτήθηκε στις 14 Μαΐου 2014. CS1 maint: Unfit url (link)
6. ↑  Μαρκίδου Μαρία. «Η παιδεία στην Κομοτηνή και στην Περιφέρεια πριν από το 1920». Αρχειοθετήθηκε από το πρωτότυπο στις 14 Ιουνίου 2008. Ανακτήθηκε στις 14 Μαΐου 2014. CS1 maint: Unfit url (link)
Το **Τσαγκτσαράν** (νταρί: چغچران) ή **Φιροζκόχ** (νταρί: فیروزکوه) είναι η 15η μεγαλύτερη σε πληθυσμό πόλη του Αφγανιστάν, με 144.162 κατοίκους το 2020. Είναι η πρωτεύουσα και μεγαλύτερη πόλη της Επαρχίας Γκοούρ. Το Τσαγκτσαράν είναι κτισμένο στη νότια όχθη του ποταμού Χάρι, σε μέσο υψόμετρο 2.230 μέτρα πάνω από την επιφάνεια της θάλασσας και σε γεωγραφικές συντεταγμένες του κέντρου του 34°31΄21΄΄ Βόρειο πλάτος και 65°15΄06΄΄ Ανατολικό μήκος.

Η πόλη απέχει οδικώς 380 χιλιόμετρα από τη Χεράτ και 450 χιλιόμετρα από την πρωτεύουσα της χώρας Καμπούλ.

Ιστορία
-------

Ο Μιναρές Τζαμ, έργο του 12ου αιώνα
Η περιοχή της πόλεως ήταν κατοικημένη από την προϊσλαμική εποχή, με τους κατοίκους να είναι πιστοί του Ζωροαστρισμού, του Βουδισμού και του Ινδουισμού. (Η ισλαμική κατάκτηση του Αφγανιστάν έγινε τον 10ο αιώνα από τον Μαχμούντ του Γκάζνι.) Μετά την ήττα των Γαζναβιδών τον 12ο αιώνα η περιοχή περιήλθε υπό τον έλεγχο της τοπικής δυναστείας των Γουριδών ή Γ(κ)οριδών. Οι Γουρίδες είχαν τη θερινή τους πρωτεύουσα, τη Φιρουζκούχ, κάπου κοντά στη σημερινή πόλη και ανέγειραν τον περίφημο Μιναρέ Τζαμ 69 χιλιόμετρα δυτικά του σημερινού Τσαγκτσαράν σε ευθεία γραμμή, σήμερα Μνημείο Παγκόσμιας Κληρονομιάς της UNESCO.

Τον 13ο αιώνα η περιοχή δέχθηκε την εισβολή των Μογγόλων, που κατέστρεψαν τη Φιρουζκούχ. Το Ιλχανάτο κατείχε την περιοχή μέχρι που το διαδέχθηκε ο Ταμερλάνος τον 14ο αιώνα.

Η ονομασία «Τσαγκτσαράν» αναφέρεται στο *Μπαμπούρ-ναμά*, έργο του 16ου αιώνα, όπου περιγράφεται η επίσκεψη του Μπαμπούρ το έτος 1507 κατά το ταξίδι του προς την Καμπούλ. Τότε η πόλη υπαγόταν στο Γκαρτσιστάν, μεταξύ των επαρχιών της Χεράτ, του Γκουρ και του Γκαζνί.

### Τα σύγχρονα γεγονότα

Λιθουανός στρατιωτικός ιατρός εξετάζει μικρό τραυματία σε νοσοκομείο του Τσαγκτσαράν.
Τον Ιούνιο του 2005 η ΝΑΤΟϊκή Διεθνής Δύναμη Αρωγής για την Ασφάλεια (ISAF) εγκατέστησε στο Τσαγκτσαράν μια «Ομάδα Επαρχιακής Ανασυγκροτήσεως» υπό λιθουανική διοίκηση, στην οποία συμμετείχε προσωπικό από την Κροατία, τη Δανία, τις ΗΠΑ, την Ουκρανία, την Ισλανδία, ακόμα και από τη Γεωργία.

Τον Μάιο του 2020 οι Ταλιμπάν επιτέθηκαν σε ένα σημείο ελέγχου στην πόλη, σκοτώνοντας τρεις Αφγανούς στρατιώτες και αιχμαλωτίζοντας άλλους ένδεκα.

Τον Αύγουστο του 2021 το Τσαγκτσαράν καταλήφθηκε από μαχητές των Ταλιμπάν, καθιστάμενο έτσι η δέκατη έκτη πρωτεύουσα επαρχίας του Αφγανιστάν που κατέλαβαν οι Ταλιμπάν ως μέρος της ευρύτερης επιχειρήσεως ανακαταλήψεως της χώρας.

Δείτε επίσης
------------

* Κατάλογος πόλεων του Αφγανιστάν

Παραπομπές
----------

1. ↑  Zahir ud-Din Mohammad Babur (1507). «Events Of The Year 912». *Baburnama*. Packard Humanities Institute. Αρχειοθετήθηκε από το πρωτότυπο στις 5 Μαρτίου 2014. Ανακτήθηκε στις 18 Αυγούστου 2011.
2. ↑  «Heavy casualties as Taliban attacks checkpoints in Afghanistan». 17 Μαΐου 2020 – μέσω .
3. ↑  «11 Afghan Soldiers Killed In Attacks On Security Checkpoints». 16 Μαΐου 2020 – μέσω .
4. ↑  Akhgar, Tameem· Faiez, Rahim· Krauss, Joseph (13 Αυγούστου 2021). «Taliban sweep across Afghanistan's south; take 4 more cities». *AP NEWS*. Αρχειοθετήθηκε από το πρωτότυπο στις 13 Αυγούστου 2021. Ανακτήθηκε στις 13 Αυγούστου 2021.
Κιρκούκ (1927): Πίδακας πετρελαίου.
Με την ονομασία **Συμφωνία της Κόκκινης Γραμμής**, (ή "Συμφωνία της Ερυθράς Γραμμής"), φέρεται η διεθνής επιχειρηματική συμφωνία που συνομολογήθηκε στις 31 Ιουλίου του 1929 δια της οποίας δημιουργήθηκε το πρώτο πετρελαϊκό κονσόρτσιουμ στη Μέση Ανατολή και που αποτέλεσε τη βάση της κατανομής των πετρελαϊκών κοιτασμάτων της Μεσοποταμίας και συγκεκριμένα του ιρακινού υπεδάφους, στις Μεγάλες Δυνάμεις.

Ουσιαστικά με την συμφωνία αυτή ορίσθηκε η εταιρική μορφή της διεθνούς εταιρείας εξόρυξης πετρελαίου στη περιοχή, τα μερίδια των πολυεθνικών εταιρειών που συμμετείχαν σ΄ αυτή, με τη βασική όμως ρήτρα την υπέρ πάντων προάσπιση των συμφερόντων του κονσόρτσιουμ, καθώς επίσης και τον χαρακτηρισμό του πετρελαίου ως μονοπωλιακό αγαθό, αποκλειομένων έτσι στην ίδια περιοχή ομοίων δραστηριοτήτων από τρίτους. 

Ο Καλούστ Γκιουλμπενκιάν (περί το 1900)
Ιστορικά η συμφωνία αυτή άρχισε να προετοιμάζεται μετά τη λήξη των Βαλκανικών πολέμων όπου και ξεκίνησε η απόσχιση εδαφών της Οθωμανικής Αυτοκρατορίας, που ολοκληρώθηκε μετά τη λήξη του Α' Π.Π. και ειδικά το 1922, όταν κατέρρευσε και η ίδια Αυτοκρατορία και επισημοποιήθηκε μεταξύ άλλων η ανεξαρτησία του Ιράκ. Πρωτεργάτης της συμφωνίας αυτής ήταν ο σπουδαίος Αρμένιος στη καταγωγή επιχειρηματίας και μεγιστάνας της εποχής Καλούστ Γκιουλμπενκιάν ο οποίος στον χάρτη των πετρελαϊκών κοιτασμάτων της συμφωνίας αυτής βοήθησε ακόμα και Αμερικανούς μεγαλοεπενδυτές να θέσουν πόδι στη Μέση Ανατολή.

Τριάντα χρόνια αργότερα , το 1960, ο Σάχης της Περσίας συνεγείροντας τους Άραβες ηγεμόνες σε κοινή πετρελαϊκή πολιτική υπήρξε ο ουσιαστικός δημιουργός του ΟΠΕΚ.
Τελικά η συμφωνία αυτή άρχισε να κλονίζεται από το 1961 για να παύσει και οριστικά στις 1 Ιουνίου του 1972 οπότε και ολοκληρώθηκε η εθνικοποίηση των εγκαταστάσεων από την ιρακινή επαναστατική κυβέρνηση.

Πηγές
-----

* "Εγκυκλοπαίδεια Πάπυρος Larousse Britannica" τομ.18ος, σελ.212.
* Μαργαρίτα Πουρνάρα "Mr 5% - Καλούστ Γκιουλμπενκιάν" Καθημερινή - ένθετο g|K, τεύχος 41ο, (Απρίλιος 2011), σελ.104.
Η **Τραπεζούντα** *(Τραπεζοῦντα)* ήταν αρχαία πόλη της Αρκαδίας.

Βρισκόταν στην αριστερή όχθη του Αλφειού και ανήκε στην Παρρασσία χώρα. . Σύμφωνα με τον Παυσανία το όνομα της το πήρε απο τον Τραπεζέα έναν από τους 50 γιους του Λυκάονα. Σύμφωνα με τον Απολλόδωρο κάποτε ο Δίας ντύθηκε με φτωχικά ρούχα και επισκέφτηκε το παλάτι του Λυκάονα , εκεί του παρέθεσαν γεύμα έχοντας ανακατέψει το κρέας των ζώων με ενός παιδιού που είχαν θυσιάσει, ο Δίας αηδιασμένος ανέτρεψε το τραπέζι και σκότωσε με κεραυνούς τον Λυκάονα και τους γιους του, από την οργή του θεού επέζησε μόνο ο Νύκτιμος γιατί η Γαία του έπιασε το χέρι , και από τότε η περιοχή ονομάστηκε Τραπεζούντα από την ανατροπή του τραπεζιού. Όταν ο Επαμεινώνδας από την Θήβα ίδρυσε την Μεγαλόπολη και την εποίκισε με κατοίκους άλλων Αρκαδικών πόλεων οι Τραπεζούντιοι αρνήθηκαν να να πάνε, και αναγκάστηκαν να μεταναστεύσουν με πλοία στην Τραπεζούντα του Πόντου η οποία είχε το ίδιο όνομα με την πόλη τους και είχε ιδρυθεί από *Μιλήσιους*. .Την εποχή που πέρασε ο Παυσανίας ήταν ήδη εγκαταλελειμμένη και ερειπωμένη. 

Η θέση της αρχαίας πόλης έχει βρεθεί και ανασκάπτεται ανάμεσα στα χωριά *Κυπαρρίσια* και *Μαυριά*. Μέχρι στιγμής έχει ανασκαφεί το αρχαίο τείχος της πόλης.

Αναφορές
--------

1. ↑  "XXIX. διαβάντων δὲ Ἀλφειὸν χώρα τε καλουμένη Τραπεζουντία καὶ πόλεώς ἐστιν ἐρείπια Τραπεζοῦντος. καὶ αὖθις ἐπὶ τὸν Ἀλφειὸν ἐν ἀριστερᾷ καταβαίνοντι ἐκ Τραπεζοῦντος, οὐ πόρρω τοῦ ποταμοῦ Βάθος ἐστὶν ὀνομαζόμενον..."Παυσανία Αρκαδικά
2. ↑  "...ὡσαύτως δὲ καὶ Μακαρία τε καὶ Δασέα καὶ Τραπεζοῦς ἀπὸ τῶν Λυκάονος ἐκλήθησαν καὶ αὗται παίδων...Παυσανία Αρκαδικά
3. ↑  [...]Ζεὺς δὲ <μυσαχθεὶς> τὴν μὲν τράπεζαν ἀνέτρεψεν, ἔνθα νῦν Τραπεζοῦς καλεῖται ὁ τόπος, [...]Απολλόδωρου Βιβλιοθήκη Γ'
4. ↑  "...Λυκαιᾶται δὲ καὶ Τρικολωνεῖς καὶ Λυκοσουρεῖς τε καὶ Τραπεζούντιοι μετεβάλοντο Ἀρκάδων μόνοι, καὶ--οὐ γὰρ συνεχώρουν ἔτι τὰ ἄστη τὰ ἀρχαῖα ἐκλιπεῖν-- οἱ μὲν αὐτῶν καὶ ἄκοντες ἀνάγκῃ κατήγοντο ἐς τὴν Μεγάλην πόλιν, Τραπεζούντιοι δὲ ἐκ Πελοποννήσου [6] τὸ παράπαν ἐξεχώρησαν, ὅσοι γε αὐτῶν ἐλείφθησαν καὶ μὴ σφᾶς ὑπὸ τοῦ θυμοῦ παραυτίκα διεχρήσαντο οἱ Ἀρκάδες: τοὺς δὲ αὐτῶν ἀνασωθέντας ἀναπλεύσαντας ναυσὶν ἐς τὸν Πόντον συνοίκους ἐδέξαντο μητροπολίτας τ' ὄντας καὶ ὁμωνύμους οἱ Τραπεζοῦντα ἔχοντες τὴν ἐν τῷ Εὐξείνῳ....Παυσανία Αρκαδικά
5. ↑  «arcadia.ceid.upatras.gr». Αρχειοθετήθηκε από το πρωτότυπο στις 11 Ιουλίου 2001. Ανακτήθηκε στις 10 Δεκεμβρίου 2007.
Διάφορες τσαμπούνες από τις Κυκλάδες και τα Δωδεκάνησα
Η **τσαμπούνα** είναι ελληνικό λαϊκό όργανο και τύπος γκάιντας. Το όργανο είναι δημοφιλές στα ελληνικά νησιά. Η λέξη είναι αντιδάνειο της ιταλικής λέξης ζαμπόνια. Ετυμολογικά, η τσαμπούνα σχετίζεται με την ελληνική λέξη *συμφωνία* που σημαίνει "ομόνοια ή αρμονία του ήχου" και αργότερα εφαρμόστηκε σε ένα είδος γκάιντας.

Ενώ το ενδιαφέρον για τους άσκαυλους (γκάιντες) στην Ευρώπη αυξάνεται και πάλι (συχνά μετά από μεγάλη πτώση της δημοτικότητας τους ή εξαφάνισης), το 2006 ο εθνομουσικολόγος Βολφ Ντίτριχ σημείωσε: "η Ελλάδα φαίνεται να είναι η μόνη χώρα στην Ευρώπη όπου δεν υπάρχει αναβίωση της γκάιντας." Ωστόσο, παραδοσιακοί μουσικοί της Ικαρίας συντελούν μια μερική αναβίωση της χρήσης της τσαμπούνας τα τελευταία χρόνια. Τα τελευταία χρόνια η τσαμπούνα παίζεται όλο και περισσότερο σε φεστιβάλ της Ικαρίας.

Παραπομπές
----------

1. ↑  John Freely (1986). *The Cyclades*. Cape. ISBN 978-0-224-02296-5. Ανακτήθηκε στις 28 Σεπτεμβρίου 2012.
2. ↑  Fivos Anoyanakis· Fivi Caramerou (1991). *Greek popular musical instruments*. Melissa. ISBN 978-960-204-004-1. Ανακτήθηκε στις 28 Σεπτεμβρίου 2012.
3. ↑  Babiniotis, George (2008). *Spelling dictionary of Modern Greek*. Lexicology Centre. σελ. 472. ISBN 978-960-89751-4-9.
4. ↑  συμφωνία, Henry George Liddell, Robert Scott, *A Greek-English Lexicon*, on Perseus
5. ↑  *Λεξικό της κοινής νεοελληνικής*. Αριστοτέλειο Πανεπιστήμιο Θεσσαλονίκης. 1998. σελ. 1371.
6. ↑  *The Wire*. C. Parker. 2006. Ανακτήθηκε στις 28 Σεπτεμβρίου 2012.
7. ↑
8. ↑
*Γολγοθάς*, του Πάολο Βερονέζε .
Στη χριστιανική θεολογία, **συμφιλίωση** είναι ένα στοιχείο της σωτηρίας που αναφέρεται στα αποτελέσματα της εξιλέωσης. Η συμφιλίωση είναι το τέλος της αποξένωσης, που προκαλείται από το προπατορικό αμάρτημα, μεταξύ Θεού και ανθρωπότητας. Ο Καλβίνος περιγράφει τη συμφιλίωση ως την ειρήνη μεταξύ της ανθρωπότητας και του Θεού που προκύπτει από την εξιλέωση της θρησκευτικής αμαρτίας και την εξιλέωση της οργής του Θεού. Ο θεολόγος Φίλιπ Ράικεν θεωρεί ότι η συμφιλίωση «είναι μέρος του μηνύματος της Σωτηρίας που μας φέρνει εκ νέου στην αγκαλιά του Θεού... Ο Θεός είναι ο *ποιητής*, ο Χριστός είναι ο *εντολοδόχος* και εμείς οι *πρεσβευτές* της συμφιλίωσης (Β' Κορινθίους 5).»  Αναφέρεται μόνο πέντε φορές στις Επιστολές του Παύλου (Ρωμαίους 5:10-11, 11:15, 2 Κορινθίους 5:18-20, Εφεσίους 2:14-17 και Κολοσσαείς 1:19-22).  Ο Ραλφ Μάρτιν στο βιβλίο του, «*Λεξικό του Παύλου και των Επιστολών του»*, υποστηρίζει ότι η συμφιλίωση βρίσκεται στο κέντρο τοθ Παυλικού Χριστιανισμού. Ο Στάνλεϊ Πόρτερ υποστηρίζει ότι υπάρχει μια εννοιολογική σύνδεση μεταξύ της ελληνικής λέξης *καταλλαγή* και της εβραϊκής λέξης *σαλόμ* ( שָׁלוֹם ), που μεταφράζονται σαν «ειρήνη».

Παραπομπές
----------

1. ↑  John Calvin, *Institutes of the Christian Religion* (II.16.2).
2. ↑  Philip G. Ryken, *The Message of Salvation* (Leicester:Inter-Varsity Press, 2001): 118-119.
3. ↑  J. I. Packer, *God's Words* (London:Christian Focus, 1998): 120.
4. ↑  Ralph P. Martin, 'Center of Paul's Theology' *Dictionary of Paul and his Letters* (Downers Grove: InterVarsity Press, 1993): 92-95.
5. ↑  Stanley E. Porter, 'Peace, Reconciliation' *Dictionary of Paul and his Letters* (Downers Grove: InterVarsity Press, 1993): 695-699.
Η **Τραχωνίτις** (ή **Τραχωνίτιδα**· αραβικά: اللجاة, **αλ-Λατζάτ** εβραϊκά: ארגוב, **Αργκόμπ**) είναι το μεγαλύτερο πεδίο λάβας στη νότια Συρία, το οποίο εκτείνεται περίπου σε 900 τετραγωνικά χιλιόμετρα. Βρίσκεται γύρω στα 50 χιλιόμετρα νοτιοανατολικά της Δαμασκού, η Τραχωνίτις συνορεύει με την πεδιάδα Αυρανίτις στα δυτικά και τους πρόποδες του Τζαμπάλ αλ-Ντρουζ στα νότια. Το μέσο υψόμετρο είναι μεταξύ 600 και 700 μέτρων πάνω από την επιφάνεια της θάλασσας, με τον υψηλότερο ηφαιστειακό κώνο σκωριών να είναι 1.159 μέτρα πάνω από την επιφάνεια της θάλασσας. Λαμβάνοντας λίγες ετήσιες βροχοπτώσεις, η Τραχωνίτις είναι σε μεγάλο βαθμό άγονη, αν και υπάρχουν διάσπαρτα κομμάτια καλλιεργήσιμης γης σε μερικά από τα κοιλώματά της.

Χάρτες
------

* 
* 
* 
* 
* 
* 
* 
*

Παραπομπές
----------

1. ↑  Deuteronomy 3:13-14
Η "Τραφάλγκαρ Τάβερν", Γκρίνουιτς, Αγγλία.
Η **Τραφάλγκαρ Τάβερν** (*Trafalgar Tavern*) βρίσκεται στο Γκρίνουιτς της Αγγλίας, Παρκ Ρόου (*Park Row*), και συνδέεται με το Λονδίνο μέσω του Γκρίνουιτς Φουτ Τάνελ (*Greenwich Foot Tunnel*), το μοναδικό τούνελ κάτω από τον Τάμεση για πεζούς, μήκους 370 μέτρων. Είναι μια από τις πιο ιστορικές ταβέρνες – παμπ στην παραποτάμια περιοχή του Τάμεση.

Η Τραφάλγκαρ Τάβερν χρονολογείται από το 1837. Με τους κομψούς εξώστες και τους λευκούς κίονες, ακολουθεί τον αρχιτεκτονικό τύπο της Αντιβασιλείας (*Regency*). Ήταν τόπος «κυβερνητικών συναντήσεων», όπου υπουργοί, διάσημοι νομικοί, τραπεζίτες και άλλες προσωπικότητες της εποχής έφταναν εδώ με βάρκες από τις λονδρέζικες περιοχές του Ουέστμινστερ, του Τσάρινγκ Κρος και του Τέμπλ, για να απολαύσουν τις περίφημες μαρίδες της ταβέρνας, που ψαρεύονταν τότε απευθείας από τον Τάμεση. Η τελευταία «κυβερνητική συνάντηση» του είδους αυτού έγινε το 1855. 

Η Τραφάλγκαρ Τάβερν ήταν επίσης στέκι που σύχναζαν πολιτικοί, συγγραφείς και καλλιτέχνες. Τακτικός θαμώνας της ήταν ο Άγγλος πολιτικός Ουίλιαμ Γκλάντστοουν (William Gladstone). Εδώ ερχόταν και ο Κάρολος Ντίκενς, μαζί με έναν από τους διασημότερους σχεδιαστές της εποχής, τον Τζωρτζ Κρούικσανκ (George Cruikshank), ο οποίος φιλοτεχνούσε γκραβούρες για τα βιβλία του. Το 1915, η ταβέρνα μετατράπηκε σε ίδρυμα για ηλικιωμένους ναυτικούς. Το 1965 αναπαλαιώθηκε και 170 και πλέον χρόνια από την ίδρυσή της λειτουργεί μέχρι σήμερα ως ταβέρνα πολυτελείας.

Παραπομπές
----------

1. 1 2  Ανακτήθηκε στις 29  Δεκεμβρίου 2019.
2. 1 2 3 4  63910. Ανακτήθηκε στις 29  Δεκεμβρίου 2019.
3. ↑  *National Heritage List for England*.

Πηγές
-----

* «ΛΟΝΔΙΝΟ» (Οδηγοί του Κόσμου), σελ. 238: «Τραφάλγκαρ Τάβερν», Εκδόσεις Καθημερινή/Dorling Kindersley Ltd (ελληνική έκδοση), Αθήνα, 1998.
* www.trafalgartavern.co.uk.mht

Εξωτερικοί σύνδεσμοι
--------------------

* Πολυμέσα σχετικά με το θέμα  Trafalgar Tavern, Greenwich στο Wikimedia Commons
Συντεταγμένες: 35°11′0″N 2°26′0″W﻿ / ﻿35.18333°N 2.43333°W﻿ / 35.18333; -2.43333

Οι **Νήσοι Τσαφαρίνας** (ισπανικά: *Islas Chafarinas*) είναι τρεις μικρές ισπανικές νησίδες οι οποίες βρίσκονται στη Θάλασσα του Αλμποράν στα ανοικτά των ακτών του Μαρόκου με συνολική έκταση 0,525 τετραγωνικά χιλιόμετρα, 45 χιλιόμετρα ανατολικά του Ναδόρ και 3,3 χιλιόμετρα από τη μαροκινή πόλη Ρας Κεμπντάνα.

Τα νησιά Τσαφαρίνας είναι από τα ισπανικά εδάφη στη Βόρεια Αφρική στα ανοιχτά των μαροκινών ακτών, γνωστά ως *πλάθας δε σοβερανία*.

Γεωγραφία
---------

Τα νησιά Τσαφαρίνας αποτελούνται από τρία νησιά (από τα δυτικά προς τα ανατολικά, με τις εκτάσεις τους σε τετραγωνικά μέτρα):

* Νησί Κονγκρέσο (256000 τ.μ.)
* Νησί Ισαβέλ Β’ (153000 τ.μ.) (έχον φρουρά)
* Νησί Ρέυ (116000 τ.μ).

Βρίσκονται υπό ισπανικό έλεγχο από το 1847 και υπάρχει μια στρατιωτική φρουρά 30 ανδρών στο Νησί Ισαβέλ Β’, ο μόνος σταθερός πληθυσμός στο μικρό αρχιπέλαγος, από 426 άτομα το 1900 και 736 άτομα το 1910. Μικρός αριθμός επιστημόνων, αστυνομικών για την καταπολέμηση της εμπορίας ανθρώπων, και άλλο εξουσιοδοτημένο προσωπικό μερικές φορές αυξάνουν τον πληθυσμό περίπου στα 50 άτομα.

Παραπομπές
----------

1. ↑  (Ισπανικά) *Basic Geographical Gazetteer of Spain*. Instituto Geográfico Nacional. 7  Απριλίου 2022.
2. ↑  «Unos 30 militares integran guarnición militar que vigila las islas Chafarinas».

Εξωτερικοί σύνδεσμοι
--------------------

* Πολυμέσα σχετικά με το θέμα  Chafarinas Islands στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315167618
* LCCN: sh2011002522

 |

 |
Ο **Τάκης Τσιάκος** (Αργυρόκαστρο, 1909 - Αθήνα, 1997) ήταν Έλληνας συγγραφέας και ποιητής, εκπρόσωπος του ποιητικού ύφους του Κωστή Παλαμά.

Ο Τάκης Τσιάκος, γιος του Μιχάλη, γεννήθηκε στο Αργυρόκαστρο, στο βιλαέτι Ιωαννίνων στην Οθωμανική Αυτοκρατορία, στη σημερινή νότια Αλβανία (Βόρεια Ήπειρος). Το 1930 μετακόμισε στα Ιωάννινα όπου έκανε το λογοτεχνικό του ντεμπούτο και άρχισε να γράφει στίχους στις στήλες των τοπικών εφημερίδων, καθώς και σε γνωστά ελληνικά περιοδικά. Το 1936 δημοσίευσε την πρώτη του συλλογή με την ονομασία Σβησμένη Ηχώ. Το έργο του επηρεάστηκε από τον εθνικό χαρακτήρα της ποίησης του Κωστή Παλαμά, ένα χαρακτηριστικό που συναντάται και σε άλλους ποιητές με καταγωγή από τη Βόρειο Ήπειρο. Αργότερα ο Τάκης Τσιάκος έγινε αντιπρόεδρος του Διοικητικού συμβουλίου του Συλλόγου Ελλήνων Λογοτεχνών.

Ποιητικές συλλογές
------------------

Ο Τάκης Τσιάκος δημοσίευσε τις ακόλουθες ποιητικές συλλογές:

* 1936: Σβησμένη Ηχώ
* 1945: Αμμουδιές και Βατραχάκια
* 1949: Πεταλίδες
* 1956: Μεσημέρι
* 1976: Βόλτες και Επιστροφές

Τα έργα του έχουν μεταφραστεί σε πολλές γλώσσες.

Παραπομπές
----------

1. 1 2 3 4  Νίκος Δ. Καράμπελας: «Πρεβεζάνικα Χρονικά : Ευρετήριο τευχών 1-50». *Πρεβεζάνικα Χρονικά. Ευρετήριο τευχών 1-50*. Ίδρυμα Ακτία Νικόπολις. ISBN-13 978-960-7660-25-1.
2. 1 2 3  Frantzi, Anteia (2006). «Literature and National Consciousness of the Greek Minority in Northern Epirus». *The Historical Review / La Revue Historique*: 205–214. Αρχειοθετήθηκε από το πρωτότυπο στις 2011-07-23. .
3. 1 2  Τσιάκος Τάκης.[*νεκρός σύνδεσμος*] Γιάννενα-Σύγχρονη Δημιουργία.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 30926

 |

 |
Ο **Ολεξέι Γκάτιν** (γεννημένος στις 28 Μαΐου 1974) είναι Ουκρανός παλαίμαχος πετοσφαιριστής. Έχει ύψος 201 εκατοστά και αγωνίζεται στη θέση του ακραίου.

Καριέρα
-------

Ο Ολεξέι Γκάτιν έκανε τα πρώτα του βήματα στο χώρο της πετοσφαίρισης στις ακαδημίες της Σαχτάρ Λουγκάνσκ, ομάδα της γενέτειράς του, στην οποία παρέμεινε μέχρι το 1994.

Το 1994 αποφάσισε να αφήσει την Ουκρανία και να ταξιδέψει στην Ιταλία προκειμένου να συνεχίσει εκεί την καριέρα του. Αρχικά αγωνίστηκε με τα χρώματα της Ραβένα (1994-95) ενώ στη συνέχεια μεταπήδησε στην Μπολόνια (1995-97).

Το 1997 άφησε την Ευρώπη και ταξίδεψε στη Λατινική Αμερική και συγκεκριμένα στη Βραζιλία, καθώς συμφώνησε με την τοπική Πόρτο Αλέγκρε. Με την ομάδα της Βραζιλίας κατάφερε να κατακτήσει δύο συνεχόμενα εγχώρια πρωταθλήματα το 1998 και το 1999.

Μετά το επιτυχημένο πέρασμά του από τη Βραζιλία, ο Γκάτιν επέστρεψε στην Ιταλία για λογαριασμό της Μπάνκα Ματσεράτα, στην οποία παρέμεινε για μία σεζόν. Την περίοδο 2000-01 αγωνίστηκε στην Ιαπωνία και την Τογιότα Ναγκόγια, ενώ στη συνέχεια επέστρεψε και πάλι στην Ιταλία, αυτή τη φορά για λογαριασμό της Ανκόνα.

Το 2003 μετεγγράφη στον Ολυμπιακό Πειραιώς στον οποίο παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο. Το 2004 μετεγγράφη στην ισπανική Σον Αμάρ με την οποία κατέκτησε ένα Κύπελλο Ισπανίας και ένα εγχώριο Σούπερ Καπ (2005).

Το 2005 επέστρεψε και πάλι στην Ιταλία αγωνιζόμενος αρχικά στην Πρίσμα Ταράντο (2005-06) και τη Ρόμα Βόλει (2006-08).

Τίτλοι
------

* 2 Πρωταθλήματα Βραζιλίας: 1998, 1999
* 1 Κύπελλο Ισπανίας: 2005
* 1 Σούπερ Καπ Ισπανίας: 2005

Παραπομπές
----------

1. ↑  www.legavolley.it/player/GAT-OLE-74.
2. ↑  (Ιταλικά) *www.legavolley.it*. GAT-OLE-74. Ανακτήθηκε στις 7  Μαΐου 2022.
Η **ποσότητα** είναι ένα είδος ιδιότητας που υπάρχει ως μέγεθος ή πληθυσμός. Είναι μεταξύ των βασικών κατηγοριών πραγμάτων μαζί με την ποιότητα, την ουσία, την αλλαγή, και τη σχέση. Η ποσότητα προτοεισήχθη ως ποσό, μία οντότητα που έχει ποσότητα. Όντας ουσιώδης όρος, η ποσότητα χρησιμοποιείται ως αναφορά σε κάθε τύπο ποσοτικών ιδιοτήτων ή παραμέτρων πραγμάτων. Μερικές ποσότητες προέρχονται από την εσωτερική τους φύση (ως αριθμός), ενώ άλλες λειτουργούν ως καταστάσεις (ιδιότητες, διαστάσεις, κατηγορήματα) πραγμάτων όπως το βαρύ και το ελαφρύ, το μακρύ και το κοντό, το ευρύ και το στενό, το μικρό και το μεγάλο, ή το πολύ και το λίγο. 

Δύο βασικοί διαχωρισμοί της ποσότητας, μέγεθος ή πληθυσμός (ή αριθμός), απηχούν το βασικό διαχωρισμό μεταξύ συνέχειας και ασυνέχειας.

Κάτω από τη λέξη μέγεθος εντάσσεται ότι είναι ασυνεχές ή διακριτό και διαιρετό σε αδιαίρετα, όλες οι περιπτώσεις των συλλογικών ουσιαστικών: *στρατός, στόλος, κοπάδι, κυβέρνηση, εταιρεία, ομάδα, άνθρωποι, χορωδία, πλήθος, χάος, και αριθμός*. Κάτω από τη λέξη πληθυσμός εντάσσεται ότι είναι συνεχές και ενοποιημένο και διαιρετό σε διαιρετά μέρη, όλες οι περιπτώσεις των μη-συλλεκτικών ουσιαστικών: *το σύμπαν, η ύλη, μάζα, ενέργεια, ρευστό, υλικό, ζώο, φυτό, δένδρο*.

Μαζί με την ανάλυση της φύσης της και την κατηγοριοποίησή της, τα θέματα της ποσότητας εμπλέκουν στενά σχετιζόμενα θέματα όπως η σχέση μεγεθών και πληθυσμών, διαστασιμότητα, ισότητα, αναλογία, οι μετρήσεις των ποσοτήτων, οι μονάδες μέτρησης, ο αριθμός και τα μετρητικά συστήματα, οι τύπου αριθμών και οι σχέσεις μεταξύ τους ως αριθμητικοί λόγοι.

Έτσι η ποσότητα είναι μία ιδιότητα που υπάρχει σε ένα εύρος μεγεθών ή πληθυσμών. Η μάζα, ο χρόνος, η απόσταση, η θερμότητα, και ο γωνιακός διαχωρισμός είναι μεταξύ των συνηθισμένων παραδειγμάτων ποσοτικών ιδιοτήτων.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ποσότητα**  |
Ο **Τάκης Τσιόγκας** (Δημήτριος Τσιόγκας του Βασιλείου, 1956 - 5 Απριλίου 2010) ήταν Έλληνας πολιτικός.

Βιογραφικά στοιχεία
-------------------

Γεννήθηκε στην Δολίχη Λάρισας το 1956 και οι γονείς του ήταν φτωχοί αγρότες. Φοίτησε στη Δημόσια Σχολή Εργοδηγών και ανέπτυξε έντονη συνδικαλιστική δράση από πολύ νωρίς. Το 1973 συμμετείχε στην εξέγερση του Πολυτεχνείου, με αποτέλεσμα να υποστεί κακοποιήσεις στο αστυνομικό τμήμα στην Αθήνα.
Εντάχθηκε στην ΚΝΕ και έπειτα στο Κ.Κ.Ε. με την σημαία του οποίου εξελέγη βουλευτής Λάρισας την 1η Φεβρουαρίου 2001 (διαδεχόμενος τον Γιάννη Πατάκη), 2004 και 2007. Στις 23 Μαΐου 2008 παραιτήθηκε από το βουλευτικό αξίωμα και αντικαταστάθηκε στην έδρα του από τον Αντώνη Σκυλλάκο.
Εξελέγη γραμματέας και το 1999 πρόεδρος του Εργατικού Κέντρου Λάρισας. Εκλέχθηκε μέλος της κεντρικής επιτροπής του ΚΚΕ για τελευταία φορά το 2009, έναν χρόνο πριν τον θάνατό του.

Απεβίωσε από καρκίνο στις 5 Απριλίου 2010, κηδεύτηκε με πολιτική κηδεία στο Εργατικό Κέντρο και τάφηκε στην ιδιαίτερη πατρίδα του. Το όνομά του δόθηκε στην αίθουσα του Πολιτιστικού Κέντρου και σε έναν δρόμο της Δολίχης. Ήταν έγγαμος και πατέρας δύο παιδιών.

Πηγές
-----

1. ↑  5b555cae-c880-41d8-823e-e12d26151233. Ανακτήθηκε στις 23  Απριλίου 2022.
2. ↑  Βουλή των Ελλήνων. 5b555cae-c880-41d8-823e-e12d26151233. Ανακτήθηκε στις 23  Απριλίου 2022.
3. 1 2  Εφυγε πρόωρα ο σύντροφος Δημήτρης (Τάκης) Τσιόγκας, Ριζοσπάστης, 7-4-2010, ανάκτηση 5-4-2016.
4. 1 2  Θητεία στην ελληνική Βουλή, ιστοσελίδα της Βουλής των Ελλήνων.
5. ↑  Ο Τάκης Τσιόγκας, άρθρο του Αντώνιου-Μάριου Παπαγιώτη, press.gr, 4-2010.
6. ↑  Σε οδό "Τάκη Τσιόγκα" μετονομάσθηκε η οδός "Καλλιθέας" στη Λάρισα, Πολιτιστικός Σύλλογος Δολίχης, 20-9-2014.
7. ↑  Εφυγε μόλις στα 54 ο Τ. Τσιόγκας του ΚΚΕ, Ελευθεροτυπία, 7-4-2010, ανάκτηση 5-4-2016.
Τα **Τρύπια Καπέλα** είναι Ελληνικό Ροκ συγκρότημα. Έχουν κυκλοφορήσει 2 δίσκους και έχουν συμμετάσχει στη συλλογή ROCK »N» ROLL ΒΟΗΘΕΙΕΣ 3

Ιστορία
-------

### Σχηματισμός

Το συγκρότημα ίδρυσε ο Ντίνος Δήμου στα τέλη του 2010 αφού αποχώρησε από τους Devilish Dogs, στις κιθάρες και στα πλήκτρα με τους, Γιάννη Βασίλιεφ σε φωνή/κιθάρα και με την προσθήκη του Παύλου Βασίλιεφ στα κρουστά η μπάντα άρχισε να δένεται και να βγάζει μουσικό αποτέλεσμα σε ήχους ελληνόφωνους ακουστικούς Blues&Rock. Στα μέσα του 2013 ανανεώνονται με την ένταξη ενός νέου μέλους (Γιώργος Ρόkκας) στο μπάσο.

### Καλλιτεχνική Πορεία

Τον Οκτώβριο του 2011 κυκλοφόρησε ο πρώτος δίσκος με τίτλο "Το Τρένο Του Χρόνου". Στα τέλη του 2012 κυκλοφόρησε ο δεύτερος στη σειρά δίσκος με τίτλο "Πρόστυχα Όνειρα". Τον Δεκέμβριο του 2015, κυκλοφόρησαν το cd - single "Τέρμα τα Γκάζια".

Δισκογραφία
-----------

### Δίσκοι

* *Το Τρένο Του Χρόνου (2011)*
* *Πρόστυχα Όνειρα (2012)*

### CD - Single

* *Τέρμα τα Γκάζια (2015)*

### Συμμετοχές σε συλλογές

* *ROCK »N» ROLL ΒΟΗΘΕΙΕΣ 3 (2014)*

Παραπομπές
----------

1. ↑  www.nikosdimitrakas.com, nikos dimitrakas, nikos@dsv.su.se,. «Δημήτρης Δημητράκας - Συγκροτήματα - Σρίμανση - Rock ' n ' Roll Βοήθειες Νο 3 (2014)». *dimitrisdimitrakas.gr*. Ανακτήθηκε στις 9 Οκτωβρίου 2018.
2. ↑  glart. «Τρύπια καπέλλα | Μουσικό σχήμα - TEXNOPAMA | O χώρος των καλλιτεχνών». *www.glart.gr*. Ανακτήθηκε στις 15 Οκτωβρίου 2018.
3. ↑  «Συνέντευξη: Τρύπια Καπέλα - MusicPress» (στα αγγλικά). *MusicPress*. 2013-02-13.. Ανακτήθηκε στις 2018-10-15.
4. ↑  «Τρύπια Καπέλα - Σύντομο βιογραφικό - MusicPress» (στα αγγλικά). *MusicPress*. 2013-02-09.. Ανακτήθηκε στις 2018-10-15.
5. ↑  Καραλή,, Κέρη. «Various Artists - Οι Rock 'N' Roll Βοήθειες 3 παρουσιάζουν 10 Νέα Ελληνικά Συγκροτήματα». *Rocking.gr*.. Ανακτήθηκε στις 2018-10-15.
Η Εσθονία και η **Λετονία**, οι δύο βορειότερες χώρες της Βαλτικής, μοιράζονται 343 χιλιόμετρα κοινών συνόρων. Και τα δύο μέλη μοιράζονται μια κοινή ιστορία, έχοντας κυβερνηθεί από τον 13ο αιώνα από το Λιβονικό Τάγμα, τη Πολωνολιθουανική ένωση, τη Σουηδία και, τέλος, μέχρι να επιτύχουν την ανεξαρτησία τους το 1918, από τη Ρωσική Αυτοκρατορία. Οι δύο χώρες επανακαταλήφθηκαν από την ΕΣΣΔ μεταξύ του 1945 και του 1991. Και οι δύο χώρες αποκατέστησαν τις διπλωματικές σχέσεις στις 3 Ιανουαρίου 1992. Η Εσθονία έχει μία πρεσβεία στη Ρίγα. Η Λετονία έχει μια πρεσβεία στο Τάλιν.

Κοινή συμμετοχή
---------------

Και οι δύο χώρες είναι πλήρη μέλη του Συμβουλίου των Κρατών της Βαλτικής Θάλασσας, τουΝΑΤΟ και της Ευρωπαϊκής Ένωσης. Οι δύο χώρες ήταν μέλη της Βαλτικής Ζώνης Ελεύθερων Συναλλαγών από το 1994 μέχρι το 2004, όταν προσχώρησαν στην Ευρωπαϊκή Ένωση.

Εμπόριο
-------

Η εσθονική πρεσβεία στη Ρίγα
Το 2006, η Λετονία αντιπροσώπευε το 3% των εξαγωγών της Εσθονίας. Η Λετονία αντιπροσώπευε το 5% των εισαγωγών της Εσθονίας.

Συμφωνίες
---------

Υπάρχουν 15 διμερείς συμφωνίες μεταξύ των 2 χωρών. Πολλές από αυτές έχουν υπογραφεί τριμερώς με τη Λιθουανία.

Αμυντική συνεργασία
-------------------

Οι τρεις Βαλτικές χώρες υπέγραψαν μια τριμερή αμυντική συμφωνία στις 12 Φεβρουαρίου 1995.

Δείτε επίσης
------------

* Εξωτερικές σχέσεις της Εσθονίας
* Εξωτερικές σχέσεις της Λετονίας

Παραπομπές
----------

1. ↑  Estonian Ministry of Foreign Affairs about relations with Latvia Αρχειοθετήθηκε 2007-08-03 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Φεβρουαρίου 2018. Ανακτήθηκε στις 6 Οκτωβρίου 2017.

Εξωτερικοί σύνδεσμοι
--------------------

* Εσθονική πρεσβεία στη Ρίγα
* Το Λετονικό Υπουργείο Εξωτερικών για τις σχέσεις με την Εσθονία
Ο **Τζωρτζ Φίλιπς Μποντ** (*George Phillips Bond*, 20 Μαΐου 1825 – 17 Φεβρουαρίου 1865) ήταν Αμερικανός αστρονόμος, γιος του επίσης αστρονόμου Ουίλλιαμ Κ. Μποντ. Κάποιες πηγές δίνουν το έτος γεννήσεώς του ως 1826.

Τα πρώιμα ενδιαφέροντα του Τζωρτζ ήταν η φύση και τα πτηνά, αλλά μετά τον θάνατο του μεγαλύτερου αδελφού του αισθάνθηκε την υποχρέωση να ακολουθήσει το επάγγελμα του πατέρα του, τον οποίο και διαδέχθηκε ως διευθυντής του Αστεροσκοπείου του Χάρβαρντ, από το 1859 μέχρι τον θάνατό του. Επίσης, εξάδελφός του ήταν ο Έντουαρντ Σ. Χόλντεν, ο πρώτος διευθυντής του ιστορικού Αστεροσκοπείου Λικ.

Ο Τζωρτζ Μποντ υπήρξε ο πρώτος άνθρωπος που φωτογράφησε ένα άστρο (τον Βέγα, το 1850) και ο πρώτος που φωτογράφησε ένα διπλό άστρο (τον (Μιζάρ, το 1857). Γενικότερα, υπεστήριξε ότι η φωτογραφία μπορούσε να χρησιμοποιηθεί για να μετρηθεί το φαινόμενο μέγεθος των αστέρων.

Ο Τζωρτζ Μποντ ανακάλυψε πολλούς κομήτες, υπολογίζοντας και τις τροχιές τους. Μελέτησε επίσης τον Κρόνο και το Μέγα Νεφέλωμα του Ωρίωνος. Μαζί με τον πατέρα του ανακάλυψαν τον δορυφόρο Υπερίωνα του Κρόνου (που ανακαλύφθηκε ανεξάρτητα και από τον Βρετανό αστρονόμο Ουίλιαμ Λάσελ). Εκτός από τις συνεισφορές του στην αστρονομία, ο Μποντ επισκόπησε τα Λευκά Βουνά του Νιου Χάμσαϊρ.

Ο Τζωρτζ Φίλιπς Μποντ πέθανε από φυματίωση πριν συμπληρώσει το τεσσαρακοστό έτος της ηλικίας του. Το έτος του θανάτου τιμήθηκε με το χρυσό μετάλλιο της Βασιλικής Αστρονομικής Εταιρείας.

Ονομάσθηκαν προς τιμή του
-------------------------

* Ο κρατήρας Τζ. Μποντ (G. Bond) στη Σελήνη και ο κρατήρας Μποντ στον πλανήτη Άρη
* Το άλβεδο Μποντ, σημαντικό για την περιγραφή της ενεργειακής ισορροπίας ενός ετερόφωτου σώματος
* Μία περιοχή στην επιφάνεια του δορυφόρου Υπερίωνα, η «Ράχη Μποντ-Λάσελ» (Bond-Lassell Dorsum)
* Τα όρη Μποντ, Γουέστ Μποντ και Μπόντκλιφ στα Λευκά Βουνά του Νιου Χάμσαϊρ

Προς τιμή του Τζωρτζ και του πατέρα του μαζί ονομάσθηκαν:

* Ο αστεροειδής 767 Μπόντια (Bondia)
* Το διάκενο Μποντ (Bond Gap) στον δακτύλιο C του Κρόνου

Παραπομπές
----------

1. 1 2  (Αγγλικά) *SNAC*. w6hx1g90. Ανακτήθηκε στις 9  Οκτωβρίου 2017.
2. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.

Πηγές - εξωτερικοί σύνδεσμοι
----------------------------

* Carlene E. Stephens: Bond, George Phillips, άρθρο στο *American National Biography Online* (Φεβρουάριος 2000)
* Σύντομη νεκρολογία

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64753089
* LCCN: n79135017
* ISNI: 0000 0001 1659 8682
* GND: 116237821
* SUDOC: 180109170
* BIBSYS: 9064341

 |

 |
H **Πατρίτσια "Τζόαν" Κάρι** (*αγγλικά : Patricia Joan Curry*), γεννημένη τον Δεκέμβριο του 1918, είναι Βρετανίδα πρώην πρωταθλήτρια της αντισφαίρισης και της τοιχοσφαίρισης. Το 2014 κατατάχτηκε στια 100 καλύτερες Βρετανίδες αντισφαιρίστριες που έπαιξαν ποτέ.

Στην τοιχοσφαίριση κέρδισε το Βρετανικό ανοιχτό πρωτάθλημα τρεις φορές στη σειρά το 1947, 1948 και 1949. Η πιο μεγάλη νίκη της ήταν το 1948, όταν νίκησε τη θρυλική Ζανέτ Μόργκαν σε πέντε σετ, 9-5, 9-0, 9-10, 6-9, 10-8. Ήταν επίσης φιναλίστ στο πρωτάθλημα τρεις συνεχόμενες φορές το 1950, 1951 και 1952.

Στην αντισφαίριση κέρδισε τον τίτλο του απλού στο Βρετανικό παγκόσμιο πρωτάθλημα σε κλειστό χώρο το 1950 μετά από νίκη σε δύο σετ στον τελικό ενάντια στην Ζαν Κερτιέ. Αγωνιζόταν στο τουρνουά του Γουίμπλεντον από το 1938 έως το 1960. Είχε συμμετάσχει με την εθνική Βρετανική ομάδα στο κύπελλο Γουίνγκαν.

Στο Πρωτάθλημα αντισφαίρισης Ανατολικής Μεσογείου ήταν φιναλίστ στο απλό το 1949, νικήτρια στο διπλό το 1952 με συμπαίκτρια την Πατρίτσια Γουάρντ, και νικήτρια στο μεικτό το 1949 με συμπαίκτη τον Γκοτφρίεντ φον Γκράμ.

Παραπομπές
----------

1. ↑  www.tennisforum.com/25390978-post497.html.
2. ↑  footballnews24.it/tennis-internazionali-ditalia-1950-annalisa-bossi-batte-joan-curry-in-finale/.
3. ↑  Alex Trost, ‎Vadim Kravetsky, Greatest Female Tennis Players to Ever Play the Game: Top 100
4. ↑  British Open Men's and Women's Champions Αρχειοθετήθηκε 2010-01-16 στο Wayback Machine.
5. ↑  British Open Hall of Fame Αρχειοθετήθηκε 2008-10-13 στο Wayback Machine.
6. ↑  Robert J. Lake,A Social History of Tennis in Britain , σελ. 87
7. ↑  Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1, σελίδες: 425 για το 1949 και 432 για το 1952
Ο **Τρύφων Τριανταφυλλάκος** (1910 - 1992) ήταν Έλληνας αντιστασιακός και πολιτικός. Χρημάτισε βουλευτής στην Αρκαδία και υπουργός.

Βιογραφία
---------

Γεννήθηκε και πέθανε στην Αθήνα. Ήταν γιος του Αλέξανδρου Τριανταφυλλάκου (1863-1934), ο οποίος υπήρξε αξιωματικός του Πυροβολικού και εγγονός του συνονόματου και συνεπωνύμου του, Δημάρχου Τρίπολης, Τρύφωνα Τριανταφυλλάκου. Ανέπτυξε αντιστασιακή δράση και ίδρυσε την ομάδα "Εθνική Δράσις". Συνελήφθη από τους Ιταλούς και υπήρξε πρόεδρος της Ένωσης Αγωνιστών Εθνικής Αντιστάσεως.

Την περίοδο 1946-47 ανέλαβε τη διεύθυνση του πολιτικού γραφείου του πρωθυπουργού Κωνσταντίνου Τσαλδάρη.
Ήταν υποψήφιος βουλευτής Αρκαδίας με το Λαϊκό Κόμμα και συγκέντρωσε 1.825 ψήφους, χωρίς να εκλεγεί. Εξελέγη βουλευτής Αρκαδίας για πρώτη φορά το 1949 με το Νέο Κόμμα του Μαρκεζίνη και μετά το 1951 και το 1952 (βουλευτής Μαντινείας) με τον Ελληνικό Συναγερμό. Εν συνεχεία εξελέγη βουλευτής Αρκαδίας με την ΕΡΕ το 1956, το 1958, το 1961, το 1963 και το 1964. 

Ήταν υφυπουργός Οικισμού και Σεισμοπλήκτων νήσων από τις 29 Φεβρουαρίου 1956 ως τις 28 Φεβρουαρίου 1958 και εν συνεχεία υπουργός Συγκοινωνιών και Δημοσίων Έργων από τις 28 Φεβρουαρίου ως τις 5 Μαρτίου 1958. Στην επόμενη κυβέρνηση Καραμανλή ανέλαβε (5 Ιανουαρίου 1959) Υφυπουργός Προεδρίας της Κυβερνήσεως, ως τις 20 Σεπτεμβρίου 1961.Για την υπουργοποίησή του αυτή ο Κωνσταντίνος Τσάτσος, τη συνδέει με το γεγονός πως η σύζυγος του Τριανταφυλλάκου είχε κοινωνικές σχέσεις με τη σύζυγο του Καραμανλή-*έπαιζε τακτικά χαρτιά με την Αμαλία*-ενώ τον ήθελε και η η πρώτη του εξαδέλφη Ελένη Βλάχου. Υπηρέτησε ως υπουργός Δημοσίων Έργων και στην κυβέρνηση Ανδρουτσόπουλου από τις 25 Νοεμβρίου 1973 ως τις 23 Ιουλίου 1974.

Το αρχείο του δωρήθηκε από τη Ρένια Τριανταφυλλάκου τον Οκτώβριο του 1996 και καλύπτει την περίοδο 1940-1985.

Για την αντιστασιακή του δράση τιμήθηκε με το Χρυσούν Αριστείον Ανδρείας το 1946.

Παραπομπές
----------

1. 1 2  www.assembly.coe.int/nw/xml/AssemblyList/MP-Details-EN.asp?MemberID=399.
2. ↑  «Κυβέρνησις Κωνσταντίνου Γ. Καραμανλή, Από 29.2.1956 έως 5.3.1958». Γενική Γραμματεία της Κυβέρνησης. Ανακτήθηκε στις 27 Ιουλίου 2014.
3. ↑  «Κυβέρνησις Κωνσταντίνου Γ. Καραμανλή Από 17.5.1958 Έως 20.9.1961». Γενική Γραμματεία της Κυβέρνησης. Αρχειοθετήθηκε από το πρωτότυπο στις 22 Μαρτίου 2012. Ανακτήθηκε στις 27 Ιουλίου 2014.
4. ↑  Κωνσταντίνος Τσάτσος, Λογοδοσία μιας ζωής τομ. 1ος, εκδ.Οι εκδόσεις των φίλων, Αθήνα, 2000 σελ.339-340
5. ↑  Κυβέρνησις Αδαμαντίου Ανδρουτσόπουλου (Δικτατορική) Από 25.11.1973 έως 24.7.1974, Γενική Γραμματεία της Κυβέρνησης, ανάκτηση 27-7-2014.

Εξωτερικοί σύνδεσμοι
--------------------

* Αρχείο ΕΛΙΑ, με βιογραφικά στοιχεία για τον Τρύφωνα Τριανταφυλλάκο. (μέσω Google)
* Εγκαίνια του Αεραθλητικού Κέντρου Τρίπολης παρουσία του Υφυπουργού Οικισμού Τρύφωνα Τριανταφυλλάκου, Ταινία επικαίρων από το Εθνικό Οπτικοακουστικό Αρχείο, ανάκτηση 27-7-2014.
Το **Patriots of Micronesia** (*Πατριώτες της Μικρονησίας*), γνωστός και με τον τίτλο **Across all Micronesia**, είναι ο εθνικός ύμνος της των Ομοσπόνδων Πολιτειών της Μικρονησίας. Καθιερώθηκε το 1991, αντικαθιστώντας τον ύμνο *Preamble* , ο οποίος χρησιμοποιούνταν από την εποχή της ανεξαρτησίας, το 1979. Η μελωδία είναι ενός γερμανικού φοιτητικού τραγουδιού, με το όνομα "Ich hab' mich ergeben" (ο οποίος ήταν επίσης ο ανεπίσημος ύμνος της Δυτικής Γερμανίας από το 1949 ως το 1952). Οι στίχοι επίσης βασίζονται σε κάποια μετάφραση αυτού του τραγουδιού.

Κείμενο στα αγγλικά
-------------------

Tis here we are pledging,
with heart and with hand,
Full measure of devotion
to thee, our native land,
Full measure of devotion
to thee, our native land.
Now all join the chorus,
let union abide.
Across all Micronesia
join hands on every side,
Across all Micronesia
join hands on every side.
We all work together,
with hearts, voice and hand,
Till we have made these islands
another promised land,
Till we have made these islands
another promised land.

Ελληνική μετάφραση
------------------

Εδώ υποσχόμαστε αυτό,
με την καρδιά και με τα χέρια,
Με πλήρη αφοσίωση με μέτρο
σε αυτήν, τη χώρα αυτοχθόνων,
Με πλήρη αφοσίωση με μέτρο
σε αυτήν, τη χώρα αυτοχθόνων.
Τώρα όλοι μπαίνουμε στο χορό,
ας επικρατήσει η ένωση.
Σε όλη τη Μικρονησία
δώστε τα χέρια σε κάθε πλευρά,
Σε όλη τη Μικρονησία
δώστε τα χέρια σε κάθε πλευρά.
Δουλεύουμε όλοι μαζί,
με την καρδιά, τη φωνή και τα χέρια,
μέχρι που φτιάξαμε τα νησιά αυτά
μια άλλη πολλά υποσχόμενη χώρα,
Μέχρι που φτιάξαμε τα νησιά αυτά
μια άλλη πολλά υποσχόμενη χώρα.

Εξωτερικοί σύνδεσμοι
--------------------

* *Patriots of Micronesia* (ορχηστρικό, mp3)
* Ακούστε τον ύμνο της Μικρονησίας (αρχείο ASF )
* Αρχείο ήχου (mp3): Ich hab' mich ergeben

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ωκεανίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| Ανεξάρτητα κράτη | 
* Ανατολικό Τιμόρ1
* Αυστραλία
* Βανουάτου
* Ινδονησία2
* Κιριμπάτι
* Ναουρού
* Νέα Ζηλανδία
* Νήσοι Μάρσαλ
* Νήσοι Σολομώντα
* Ομόσπονδες Πολιτείες της Μικρονησίας
* Παλάου
* Παπούα Νέα Γουινέα
* Σαμόα
* Τόνγκα
* Τουβαλού
* Φίτζι
* Ηνωμένες Πολιτείες Αμερικής3
 |
|  |
| Εξαρτημένα εδάφη | 
* Αμερικανική Σαμόα (ΗΠΑ)
* Βόρειες Μαριάνες Νήσοι
* Γαλλική Πολυνησία (Γαλλία)
* Γκουάμ
* Νήσοι Κουκ (Νέα Ζηλανδία)
* Νέα Καληδονία
* Νησί Νόρφολκ (Αυστραλία)
* Νήσος του Πάσχα (Χιλή)
* Νιούε
* Ουώλλις και Φουτούνα
* Πίτκαιρν (Ηνωμένο Βασίλειο)
* Τοκελάου
 |
|  |
| 
1Μπορεί να θεωρηθεί ολόκληρη τμήμα της Ασίας. 2Μπορεί να θεωρηθεί ολόκληρη ή εν μέρει τμήμα της Ασίας. 3Η πολιτεία της Χαβάης αποτελεί τμήμα της Ωκεανίας. |

 |